open-index/open-wikipedia-markdown huggingface dataset:
Душко Димитровски

Душко Димитровски ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од градско сиромашно семејство. Откако завршил основно училиште, изучил занает. Работел како тапетар. Во ноември 1944 година стапил во Треттата македонска ударна бригада, со која учествувал во завршните операции за ослободување на Македонија и својот роден град, Скопје. Со Бригадата исто така учествувал во акциите против балистичките банди. Во Земун завршил воена обука за ракување со ново оружје, а потоа се приклучил во големата пролетна офанзива на Првата Југословенска Армија, во чиј состав била и неговата Бригада. При големиот пробив на Сремскиот фронт, во еден јуриш на германски бункери, храбро загинал кај Шид, на 12 април 1945 година.

## Наводи


Категорија:Учесници во НОБ
Мере Фанга

**Мере Фанга** (, 23 јануари 1952 година) — новозеладска писателка, илустратор, историчар, истражувач и академик од Нов Зеланд, чие дело вклучува двојазични сликовници, историја и конференциски трудови. Неколку нејзини книги се влезени во потесен избор или добитни награди и таa има добиено голем број награди, грантови, стипендии и резиденции за пишување. Таа живее во Махија, Хоков Залив.

## Наводи

Категорија:Родени во 1952 година
Категорија:Новозеландски писатели
Категорија:Маорски писатели
Јордан Димитровски

**Јордан Димитровски** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од селско сиромашно семејство. Завршил основно училиште. Подоцна работел како помошен службеник во општината Вратница. Бил поврзан со напредното движење и рационално ја користел својата должност во полза на НОВ. Прибирал важни информации во општината и им ги пренесувал на партизаните и партиските заднински работници. Бил член на селскиот Народноослободителен одбор. Во втората провала на Шар Планина, бугарската фашистичка полиција го затворила и го префрлила во скопската централна полиција. Во затворот бил подложен на ѕверско мачење. Но, без оглед на тоа останал доследен на себе си и своите идеали, не отворајќи уста и не оддавајќи ниту еден од соборците. Збеснати од неговото јуначко држење, бугарските фашистички окупатори без судење го одвеле на Лепенец и во април 1944 година го стрелале.

## Поврзано

* Лазо Јанчевски

## Наводи


Категорија:Жртви на Бугарската окупација на Македонија во Втората светска војна
Категорија:Учесници во НОБ
Цветко Димитровски

**Цветко Ников Димитровски** ( во  —  во ) — македонски партизан, борец за слобода на Македонија и учесник во НОВ.

## Животопис
По завршување на основното училиште имал желба да го продолжи образованието но, материјалните услови не му го овозможиле тоа. Затоа изучил занает и работел како кондураџија. По ослободувањето на Скопје, на 15 ноември 1944 година стапил во прославената Третта македонска ударна бригада. Со неа минал повеќе места во Македонија и јужна Србија, учествувајќи во разбивање на заостанатите балистички банди. Со Бригадата заминал во Земун, каде во тек на три месеци посетувал воено-политичка настава. Таму се истакнал со својата совесност и упорност. Потоа учествувал во пробивот на Сремскиот фронт, кога единиците на Југословнската Армија незадржливо започнале да напредуваат, тој загинал во една од жестоките борби на Срем.

## Наводи


Категорија:Учесници во НОБ
Список на маорски племиња

Ова е список на маорски племиња (иви) во Нов Зеланд.

## Племиња
450п|десно|Карта на маорските племиња во Нов Зеланд.

&nbsp;† Народот *Мориори* се сметаат за посебни од Маорите, иако имаат исти предци.

## Поврзано
* Список на маорски чунови

## Наводи

## Надворешни врски
*Список на имиња на племињата и родовите (иви и хапу) — Национална библиотека на Нов Зеланд
*Именик на плеенски и маорски организации

Список
Маорски племиња
Благоја Димитровски

**Благоја Тошев Димитровски** ( во  —  во ) — македонски партизан, борец за слобода на Македонија и учесник во НОВ.

## Животопис
Завршил основно училиште, а потем го изучил механичарскиот занает. По ослободување на Скопје, стапил во составот на XV македонски корпус и заминал за Срем, каде што во жестоките и тешки борби, биле прославени борците од македонските дивизии. Бил учесник во големиот пробив на Сремскиот фронт. Со својата Бригада пристигнале до Врпоље. Меѓу првите се пробил во градот, точно кога Германците се повлекувале, приклештен од огнот во уличните борби во овие судири, тој храбро загинал на 16 април 1945 година.

## Наводи


Категорија:Учесници во НОБ
Северозапад (метрополитенска област)

**Метрополитенска област Северозапад** (; порано: **Метрополитенска област Бремен/Олденбург** (*Metropolregion Bremen/Oldenburg*)) — економска и културна област во Северна Германија. Метрополитенската област ја опфаќа покраината Бремен со градовите Бремен и Бремерхафен и делови на сојузната покраина Долна Саксонија. Има околу 2,7 милиони луѓе.

## Историја

Областа била основана на 28 април 2005 година од сојузното министерство за транспорт, градежништво и урбанистички работи како европска метрополитенска област врз основа на врските преку неколку пристаништа и аеродроми, разновидната индустрија и истражувачки институци (универзитети и високи школи) и добрата општинска соработка.

## Членови
### Слободни градови

* Бремен
* Бремерхафен
* Делменхорст
* Олденбург
* Вилхелмсхафен

### Окрузи
* Амерланд
* Клопенбург
* Куксхафен
* Дипхолц
* Фризија
* Олденбург
* Оснабрик
* Остерхолц
* Фехта
* Ферден
* Везермарш

## Поврзано
* Метрополитенски области во Германија

## Наводи

## Надворешни врски
*www.metropolregion-nordwest.de

Категорија:Метрополитенски области во Германија
Категорија:Бремен
Категорија:Бремерхафен
Категорија:Географија на Долна Саксонија
Категорија:Региони во Европа
Трипун Димитровски

**Трипун Димитровски** ( во  —  во ) — македонски партизан, борец за слобода на Македонија и учесник во НОВ.

## Животопис
Завршил основно училиште, а потем работел како сточар. Летото 1943 година народноослободителната организација од Вратничко го опфатила во напредното движење. Станал верен соработник на партизанскиот одред. Тивкото 'ржење на овчарските кучиња од неговото бачило, речиси секоја ноќ го означувала доаѓањето на партизанските групи. Партизаните ги снабдувал со вредни податоци. Во една провала во април 1944 година, заедно со уште шестмина соработници бил стрелан од бугарската фашистичка полиција кај Беловиште. При стрелањето покажал ладнокрвност. Се обидел да побегне, но на заседа го пречекала друга група фашисти и го убила.

## Поврзано
Стрелани во втората провала (април, 1944 година) од страна на бугарската полиција биле ѝ:

* Среќко Богоевски
* Петар Богоевски
* Трајко Кочовски
* Трајан Милошевски
* Атанас Крстевски
* Саве Серафимовски
* Милан Стаматовски
*Коце Трпчевски

## Наводи


Категорија:Жртви на Бугарската окупација на Македонија во Втората светска војна
Категорија:Учесници во НОБ
Борис Димовски

**Борис Трајчев Димовски** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од сиромашно семејство. Завршил основно училиште, а потоа работел како општ работник. Во 1941 година, на 16-годишна возраст се вратил во родното место на родителите, и се вработил како курир во општината Катланово. Бил симпатизер на НОВ и штом му се укажала првата можност се приклучил на народноослободителното движење. На 19 декември 1944 година стапил во Треттата македонска ударна бригада, трет баталјон, втора чета. Со Бригадата заминал во Земун, каде ја посетувал тримесечната воена настава. Бил учесник на Сремскиот фронт како и во повеќе борби за ослободување на повеќе села и градови. На 16 април 1945 година при нападот на силни германско-усташки сили кај Врпоље, храбро загинал. Бил закопан на местото каде што загинал. Подоцна неговите посмртни останки биле пренесени и закопани во Брезица.

## Наводи


Категорија:Учесници во НОБ
Стефан Димовски

**Стефан Димовски** ( во  — ) — македонски партизан, борец за слобода на Македонија и учесник во НОВ.

## Животопис
Потекнувал од сиромашно семејство. Основното училиште го завршил во селото, а потоа се занимавал со земјоделство. Пролетта 1943 година, тој веќе организирано работел за напредното движење. По основањето на Шарпланинскиот одред, станал негов активен соработник. Се грижел за снабдување на одредот со храна и друго. Бил активен во селото во придобивање на нови приврзаници за напредното движење. Неговото и соседните села биле сигурна партизанска база. Во провалата на Шарпланинскиот одред, бугарската фашистичка полиција, заедно со други македонски патриоти и заднински работници, го затвориле и го стрелале на 21 октомври 1943 година.

## Други жртви
Партизани и селани стрелани после првата провала на Шарпланинскиот одред биле и:

* Веселин Илиевски
* Душан Крстевски
* Борис Николовски
* Петко Јанчевски
* Симче Настевски

## Наводи


Категорија:Жртви на Бугарската окупација на Македонија во Втората светска војна
Категорија:Учесници во НОБ
Киро Димушков

**Киро Николов Димушков** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од сиромашно градско семејство. Откако го завршил основното училиште, продолжил со учење на занает. Потем работел како столар. Многу млад се вклучил во напредното движење. Кон крајот на 1943 и во почетокот на 1944 година учествувал во отпорот против бугарскиот и германскиот фашистички окупатор. Бил учесник на групата столарски работници, која преземала разни акции против непријателот. Агитирал да се придобијат нови приврзаници на движењето. Собирал материјална помош, што се испраќала на партизаните. Во почетокот на 1944 година стапил во Треттата македонска ударна бригада. Бил учесник во сите нејзини походи и борби против Германците, а особено во борбите водени против фашистичките бугарски воени и полициски сили. Во една таква борба кај Зебране - Кумановско, храбро загинал на 25 мај 1944 година.

## Наводи


Категорија:Жртви на Бугарската окупација на Македонија во Втората светска војна
Категорија:Учесници во НОБ
Ариф Дураковски

**Ариф Расим Дураковски** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од сиромашно семејство. Бил општ работник. Веднаш по ослободувањето на Скопје стапил во Шеснаесеттата македонска ударна бригада, со која учествувал во разоружувањето и дефинитивното разбивање на балистичките банди во Македонија и Косово. Со Бригадата подоцна заминал за Срем. По тримесечната обука во совладувањето на новото оружје и воената вештина, учествувал во пробивот на Сремскиот фронт. Храбро загинал на 16 април 1945 година, во борбите кај Банова Јаруга.

## Наводи


Категорија:Учесници во НОБ
Цветан Зафировски

**Цветан Здравков Зафировски** ( во  — ) — македонски партизан, борец за слобода на Македонија и учесник во НОВ.

## Животопис
Потекнувал од сиромашно селско семејство. Се занимавал со земјоделство. Во октомври 1944 година, тој стапил во Четиринаесеттата македонска ударна бригада со која учествувал во дејствијата низ ДФ Македонија, за ликвидирањето на балистичките банди. Потоа со Бригадата заминал да учествува во завршните операции за ослободувањето на Југославија. Претходно со успех завршил обука во ракување со новоприменото оружје. Загинал на 14 април 1945 година, во голема битка против силни германски единици.

## Наводи


Категорија:Учесници во НОБ
Најдо Зафировски

**Најдо Костов Зафировски** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од сиромашно селско семејство. По завршувањето на основното училиште се занимавал со земјоделство. По ослободувањето на Скопје стапил во Шеснаесеттата македонска ударна бригада. Со неа заминал на Косово и учествувал во конечното ликвидирање на балистичките банди. Потоа заминал на Сремскиот фронт. Учествувал во голем број борби, како и во ослободувањето на Славонска Пожега, каде македонските единици покажале голема храброст. Загинал кон крајот на април 1945 година во една борба против непријателот.

## Наводи


Категорија:Учесници во НОБ
Тодор Димов

**Тодор Николов Димов** ( во  —  во ) — македонски партизан, борец за слобода на Македонија и учесник во НОВ.

## Животопис
Работел како службеник. По априлските настани во 1941 година бил заробен и одведен во логор, во Германија. Подоцна бил пуштен од заробеништво. Во текот на НОВ ѝ се приклучил на Шеснаесеттата македонска ударна бригада, во чиј состав водел тешки борби против Германците и балистите во близината на Скопје. По ослободувањето на Македонија и успешните акции против балистите на север, заминал за Срем. Таму учествувал во сите борби од пробивот на Сремскиот фронт, па сè до истерувањето на последниот окупаторски војник од земјата. Во Бригадата се наоѓал на должност политички комесар. По завршувањето на војната, со Бригадата заминала во Босна каде ги гонела заостанатите квинслишки единици. Активно учествувал во ликвидирањето на четничките групи. По ослободувањето на Југославија, одејќи да одржи поздравен говор на митингот организиран од учесниците во доброволната акција за изградба на железничката линија Шамац - Сараево, загинал од рацете на предавничка квинслишка банда, на 27 февруари 1946 година.

## Наводи


Категорија:Учесници во НОБ
Фудбал на Летните олимписки игри 2020

Фудбалскиот турнир на Летните олимписки игри 2020 — се одржал од 21 јули до 7 август 2021 во Јапонија.

Покрај градот домаќин на олимписките игри, Токио, натпреварите на фудбалските турнири ќе се играат и во неколку дуги градови во Јапонија: Кашима, Саитама, Сапоро, Сендај, и Јокохама.

Сите асоцијации кои се членки на ФИФА имаат право да учествуваат во квалификациите, а само квалификуваните репрезентации ќе настапат на турнирот. Што се однесува до правилата, во женските репрезентации нема ограничување на возраста, додека машките репрезентации се ограничени на играчи под 24 години (родени на или по 1 јануари 1997 година) со дозволен максимум од три играчи кои ја надминуваат таа возраст. Машкиот турнир обично е ограничен на играчи под 23 години, но по одложувањето на Олимписките игри за една година, ФИФА одлучила да ги задржи ограничувањата на играчите родени на или по 1 јануари 1997 година. Во јуни 2020 година, ФИФА ја одобрила употребата на ВАР системот на Олимписките игри.

Бразил е бранител на титулата во машка конкуренција, додека пак Германија е бранител на титулата во женска конкуренција, но не тие успеале да се квалификуваат на олимпискиот турнир откако загубиле од Шведска во четвртфиналето на Светското првенство 2019.

## Распоред на натпреварување
**Легенда**

## Стадиони
Вкупно седум стадиони ќе бидат користени:

## Машки турнир

### Групна фаза
#### Група А

#### Група Б

#### Група Ц

#### Група Д

#### Нокаут фаза


## Женски турнир

### Групна фаза
#### Група Е

#### Група Ф

#### Група Г

#### Нокаут фаза


## Медали
### Табела со земјите освојувачи на медали

### Медалисти

## Наводи

## Надворешни врски
*Токио 2020
*Олимписки турнир во фудбал Токио 2020 - Мажи , FIFA.com
*Олимписки турнир во фудбал Токио 2020 - Жени, FIFA.com


Фудбал
2020
Грција на Летните олимписки игри 1900

**[[Грција]]** се натпреварувала на Летните олимписки игри во Париз, Франција во 1900 година. Тројца грчки натпреварувачи имале четири учества во три настани распоредени во две дисциплини. Ниту еден грчки спортист не освои медал.

## Резултати по дисциплинама

### [[Слика:Athletics pictogram.svg|30п]] [[Атлетика]]

Двојица грчких атлетича учествовали су у две бацачке дисциплине атлетског приограма. Параскевопулос је заузео 4 и 5 место, а Версис је одустао од такмичења.

### [[Слика:Golf pictogram.svg|30п]] [[Голф]]

Грција била една од четирите нации кои се натпреварувале на првиот олимписки турнир во голф.

Категорија:Земјите на Летните олимписки игри 1900
1900
Ао (митологија)

**Ао** (дневна светлина) ― едно од главните богови кои се неродените сили на природата во маорската митологијата. Ао е персонификација на светлината, облаците и обичниот свет, наспроти темнината (По) и подземјето.

За него се зборува под многу облици или прикажувања, вклучително и Аотуроа (траен ден, овој свет) и Аотахи (светол ден, свет на светлина и живот). Со неговите придружници Ата (утро) и Фаитуа (простор) Ао им се спротивставува на силите на темнината.

## Генеалогија
Ао се појавува еволурајќи преки облиците на Аонуи, Аороа, Аоуенеке, Ао-уетара од темнината како дел од големите космолошки генеалогии во традициите на Те Арава, како дел од создавањето на универзумот.

Аонуи, Аороа, Аопоури, Аопотанго, Аофетума, Аофекере, Аокахиуахиуа, Аоканапанапа, Аопакакина, Аопакареа и Аотакауе исто така биле атуаските имиња кои биле облаците од невремето, децата, од Тафириматеја, кои биле испратени да ги казнат неговите браќа по разделбата на неговите родители, Ранги и Папа.

Во верзијата запишана од Хукики Те Ахукарами, главатар на Нгати Раукауа, Те Ао е роден од Те Ата, што и самиот потекнувал од темнината. Последниот облик на Ао во верзијата на Хакики е Те Ао Марама. Слична е и верзијата дадена од Каи Таху од Моераки.

## Сеполинезиски
Во Тахити, Аонуи бил престојувалиштето на Тане во небото, и Аоаомараија е откривач на огнот; слична улога има и Мауи во другите делови на Полинезија.

## Поврзано
* Ио Матуа Коре

## Наводи

### Белешки

### Извори

Категорија:Маорски богови
Маеро

Во маорската традиција, **Маеро** (или **Мохоао**) се иуи-атуа или натприроден народ од Аотеароа. Тие понекогаш се опишуваат како џинови и живеат во планини и шуми, особено во Те Уаи Поунаму. Маеро се одликуваат како диви, злонамерни и често насилни, носејќи камени палки како оружје. Покриени се со темна коса и имаат долги коскени прсти со остри нокти. Тие убиваат и јадат луѓе и други животни.

За Маеро се вели дека имаат лутина кон Маорите, кои пристигнале од Хауаики, ги раселиле и им го уништиле тапуто (светоста) на нивните домови, принудувајќи ги да живеат во непријателски алпски региони.

## Во традиционалните маорски приказни
Во една приказна од околината на Фангануи, Тукоио, смртен човек, еднаш сретнал Маеро и го нападнал него, сечејќи му ги рацете, нозете и главата. Ја довел назад главата, но таа сè уште била жива и повикала на помош. Тукоио не сака да се бори против цел клан Маеро, па ја испуштил и се вратил подоцна со засилувања, но Маерото си се составило и се вратило во шумата.

## Поврзано

* Моехау
* Патупаиарехе

## Наводи

Категорија:Маорска митологија
Пикопико

**Пикопико** ― маорски збор за младите завиткани израстоци од папрати. Пикопико бил една од храната што била јадена на празниците на матарики. Откако ќе се собере, пикопико може да се излупи и да се измие за да се отстрани горчината, а потоа да се испари, да се свари, да се пропржи, да се исецка и да се додаде во тесто за леб, да се измеша со масло и ореви да се шири или едноставно да се користи како привлечен и вкусен гарнир. Може да се однесува на низа видови папрати, вклучително:

* *Asplenium bulbiferum*, кокошки папрат.
* *Polystichum richardii*, обичноштитен папрат.

## Наводи
 
Категорија:Маорски зборови
Категорија:Лиснат зеленчук
Цветко Зенговски

**Цветко Крстев Зенговски** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од селско сиромашно семејство. Се занимавал со земјоделство и чување на добиток. По окупацијата на Македонија бил мобилизиран во бугарската фашистичка војска. Служел во Седумдесет и првиот пешадиски полк во Скопје. Во 1942 година како стражар на магацинот со оружје, бил откриен во моментот кога давал оружје и муниција за Народноослободителнато движење и партизаните. Поради тоа Воениот суд по кратка постапка го осудил на смрт. При извршувањето на смртната казна биле повикани неговите роднини и други луѓе со цел да се заплашат. Смртната пресуда, бугарскиот фашистички окупатор ја извршил кај Матка. И покрај малтретирањето во истрагата, храбро издржал и не предал ниту еден од соработниците на НОВ. Неговите посмртни останки биле погребани на селските гробишта. Неговиот брат Александар Зенговски, го изгубил животот во битките за ослободување на Банова Јаруга.

## Поврзано

* Александар Зенговски

## Наводи


Категорија:Жртви на Бугарската окупација на Македонија во Втората светска војна
Категорија:Учесници во НОБ
Стихови (Коле Неделковски, 1958)

**„Стихови“** — книга со избор од поезијата на Коле Неделковски, во редакција на Тодор Димитровски. Книгата била објавена во 1958 година од издавачката куќа „Кочо Рацин“.

## Содржина
мини|Корицата на збирката „Стихови“ („Кочо Рацин“, 1958)
Книгата содржи 23 песни од двете поетски збирки на Неделковски, „Молскавици“ и „Пеш по светот“, предговор со наслов „Лириката на Коле Неделковски“ чиј автор е Димитар Митрев, „Белешки“ на Тодор Димитровски, како и ликовни прилози (факсимили на делови од поетските збирки на Неделковски).

### „Молскавици“
* Младост попарена
* Причинуење
* Раткина неволја
* Рането срце
* Жив отруен
* Чичко ми...
* Ропство
* Работник
* Стачка
* Одродени...
* Ангелко
* На кинисуење
* Не колни
* Стојан на Ордановци
* Мајка
* Скитник

### „Пеш по светот“
* Пеш по светот (поема)
* 1941
* Глас од Македонија
* Враќање
* Во туѓина
* На поетот
* Мајка и син

## Технички одлики
Книгата е отпечатена во тврд повез и има 95 страници. Технички уредник бил Коста Бојаџиевски, а коректурата ја направила Костадинка Георгиева. Книгата е испечатена во печатницата „Гоце Делчев“ во Скопје, во октомври 1958 година, во тираж од 2 000 примероци. Таа не е каталогизирана и не ја поседува меѓународната ознака ISBN.

## Наводи

Категорија:Дела на Коле Неделковски
Категорија:Изданија на Кочо Рацин
Категорија:Книги од 1958 година
Категорија:Појавено во 1958 година во Македонија
Камокамо

**Камокамо** (исто така познато како **кумикуми**) ― врста на *Cucurbita pepo* одгледувана во Нов Зеланд за која се смета дека е воведена за време на раното европско доселување, околу доцните 1800-ти до раните 1900-ти. Името потекнува од маорскиот јазик.

Камокамо има сличности со мексиканските облици на *C. pepo*. Плодот е силно ребрест и крупен со попрскана зелена/бела кожа. Камокамо се оразновидила во рамките на Аотеароа Нов Зеланд.

Камокамо бил (и е) главен извор на храна за Маорите од Аотеароа Нов Зеланд, а во 19 век се ширело преку трговија низ Нов Зеланд.

Овошјето од камокамо најдобро се јаде кога е незрело. Зрелото овошје може да направи сад за складирање и традиционално се користи за да се одржи пулпа од зрели плодови од туту. Овошјето Камокамо има сличен облик на некои облини на *C. pepo* и е класифицирано како овој вид во базата на податоци за растенијата во Нов Зеланд.

Засадувањето мора внимателно да се чува за да се осигури дека не е под влијание на вкрстено опрашување за да продолжат да ги произведуваат посакуваните облини.

## Наводи
 
Категорија:Маорска кујна
Категорија:Тиквовидни
Канга пирау

**Канга пирау** (што буквално се преведува од маорски како скапана пченка), ― кашесто јадење од ферментирана пченка, направено и консумирано од Mаорите во Нов Зеланд.

## Правење
Пченката традиционално се подготвува со потопување на цели кочани од пченка во потоци на проточна вода во ткаени корпи за неколку недели, сè додека јатките од пченка не паднат на дното на корпата. Во современите препарати, пченката се натопува во контејнери исполнети со вода. Како резултат на постапката на ферментација, пченката има прилично лута арома, па оттука и името е скапана пченка. Историски гледано, оваа постапка на ферментација била користена и за зачувување на риби и ракови, како што се јастози.

### Служење
Стекнатата ферментираната пченка се пасира пред сервирање, и често се служи со крем и шеќер.

## Поврзано

* Боза
* Список на каши
* Оги
* Пои
* Позол

## Наводи
 
Категорија:Ферментирана храна
Категорија:Маорска кујна
Тенис на Летните олимписки игри 2020

Тенискиот турнир на Летните олимписки игри 2020 бил одржан во Аријаке Тенис Парк, од 24 јули до 1 август 2021.

На тенискиот турнир на овие олимписки игри учествувале 188 играчи во пет настани: поединечно и двојки за мажи и за жени, како и мешани двојки кои биле застапени трет пат по ред.

## Квалификации
За имаат право да учествува на олимпискиот турнир, играчите мора да исполнат одредени услови поврзани со играње во Дејвис купот или Били Џин Кинг купот. Квалификациите за натпреварите во поединечна конкуренција се базираат првенствено на светската ранг-листа од 14 јуни 2021 година, со 56 играчи кои влегуваат во секоја од конкуренциите: машката и женската (ограничени на четири тенисери и тенисерки по НОК). Шест од преостанатите осум празни места треба да бидат распределени од континентот за националните олимписки комитети без други квалификации. Последните две места се резервирани, едно за земјата домаќин и едно за претходниот освојувач на златен олимписки медал или шампион на Гренд Слем турнири. Во машка и женска конкуренција во двојки, предвидено е да се натпреваруваат 32 екипи. Резервирани се до 10 места за играчи во топ 10 на ранг-листата во двојки, кои би можеле да изберат кој било играч од нивниот НОК рангиран во најдобрите 300 или во сингл или во двојки. Останатите празни места се распределуваат според комбинирани рангирања, со предност на играчи во сингл откако ќе се исполни вкупната квота на играчи. Еден тим по пол треба да биде резервиран за нацијата домаќин, ако никој друг веќе не станал подобен во спротивно. Нема места за квоти за мешани двојки; наместо тоа, сите тимови ќе се состојат од играчи веќе влезени во сингл или во двојки. Подобни се најдобрите 15 комбинирани екипи за рангирање и земјата домаќин.

## Формат на натпреварување
Форматот на Олимписките игри во Токио 2020 година, ќе биде врз основа на турнир со единечна елиминација, кој поединечно во машка и женска конкуренција ќе се состои од ждреб со 64 играчи. Така, ќе има шест рунди на натпреварување во *сингл*, пет круга во двојки (ждреб од 32 екипи) и четири круга во мешани двојки (ждреб од 16 екипи). Сите натпревари во поединечна конкуренција ќе се играат на принципот подобар во два сета (максимално три сета) со стандарден тајбрејк (прв до седум поени) во секој сет, вклучувајќи го и последниот сет во поединечна конкуренција. Во конкуренција на двојки ќе се игра тајбрејк на натпреварот (прв до 10 поени) наместо класичен трет сет.

## Распоред




## Учесници по држави

*
*
*
*
*
*
*
*
*
*
*
*
*
*
*
*
*
*
*
*
*
*
* **Домаќин**
*
*
*
*
*
*
*
*
*
*
*
*
*
*
*
*
*
*
*
*

## Освојувачи на медали

### Медали по конкуренција

## Наводи


Тенис
2020
Благоја Здравковски (партизан)

*(за другиот борец [[Благоја Здравковски]], можете да прочитате [[Благоја Здравковски|овде]])*

**Благоја Здравковски** ( во  —  во ) — македонски партизан, учесник во НОВ.

## Животопис
По завршувањето на основното училиште го продолжил образованието во средно училиште. Војната му го попречила натамошното образование. По ослободувањето на Скопје во средината на ноември 1944 година, стапил во прославената Прва македонска ударна бригада. Во составот на XV македонски корпус заминал за Војводина. По успешно завршената воена обука, бил префрлен на фронт. На 12 април 1945 година со Бригадата учествувал во пробивот на Сремскиот фронт. Загинал во борбите кај Шид.

## Наводи


Категорија:Учесници во НОБ
Вуксан Ивановиќ

**Вуксан Ивановиќ** ( во  —  во ) — македонски партизан, учесник во НОВ од црногорско потекло.

## Животопис
Основно образование завршил во родното место, а 1934 година се доселил во Скопје, каде завршил гимназија и студирал на Филозофскиот факултет. Уште како ученик во гимназијата бил вклучен во прогресивното младинско движење. Својата активност ја продолжил и во редовите на студентската младина, каде бил учесник во сите акции против ненародните режими. При окупирањето на Македонија, храбро загинал во еден вооружен судир против Германците во април 1941 година, на падините на Водно.

## Наводи


Категорија:Учесници во НОБ
Веселин Илиевски

**Веселин Илиевски** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од бедно семејство. Основно училиште завршил во селото. Рано заминал на печалба во Соединетите Држави. Оттаму се вратил спроти капитулацијата на Кралството Југославија. Во летото 1943 година, кога имал бачило на Шар Планина, станал соработник на партизанскиот одред, кој материјално го помагал. Како активист бил избран за член на првиот народноослободителен одбор во селото Одри. При првата провала на Шарпланинскиот одред, меѓу другите патриоти и заднински активисти, бугарскиот фашистички окупатор го затвориле и на 21 октомври 1943 година го стрелале.

## Поврзано
Партизани и селани стрелани после првата провала на Шарпланинскиот одред биле ѝ:

* Стефан Димовски
* Душан Крстевски
* Борис Николовски
* Петко Јанчевски
* Симче Настевски

## Наводи


Категорија:Жртви на Бугарската окупација на Македонија во Втората светска војна
Категорија:Учесници во НОБ
Славе Илиевски

**Славе Љубен Илиевски** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од градско сиромашно семејство. По завршувањето на основното училиште, стручно се оспособил како пиротехничар. По ослободувањето на Македонија, на 11 декември 1944 година се наоѓал во составот на стручните единици при Главниот шатб на Народноослободителната војска на Македонија. Бил распореден во минерската чета. Деноноќно работел врз детонирањето на заостанатите мини, што Германците при повлекувањето ги имале поставено во голем број згради. Поради брзиот налет на нашите единици, Германците не успеале да ги активираат. При извршувањето на овие задачи на 11 февруари 1945 година, загинал при активирање на една неексплодирана мина.

## Наводи


Категорија:Учесници во НОБ
Христо Исакиев

**Христо Б. Исакиев** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од сиромашно семејство. Откако го завршил основното образование го продолжил во средно училиште. Се преселил да живее во Скопје. По ослободувањето на Македонија стапил во НОВ и ПОЈ. Бил распореден во XV македонски корпус во чиј состав заминал за Србија. Во близината на Белград ја завршил тримесечната обука и успешно го совладал ракувањето со новоприменото оружје. Бил учесник во големиот пробив на Сремскиот фронт. Пред крајот на војната, на 5 мај 1945 година, во една од последните битки против непријателот храбро загинал.

## Наводи


Категорија:Учесници во НОБ
Димитрие Јандровски

**Димитрие Спасов Јандровски** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од сиромашно селско семејство. Основно училиште завршил во селото. Кога навлегле ослободителните бригади на терените околу Ракотинци, материјално ги помагал. Особено бил активен во младинската организација. На 15 септември 1944 година стапил во Дополнителната бригада, а подоцна се префрлил во Шеснаесеттата македонска ударна бригада, со која заминал на Косово. Таму учествувал во бројни акции за разоружување и ликвидирање на заостанатите балистички банди. По успешното извршување на овие задачи, со Бригадата заминал за Срем, каде се истакнал во завршните операции. Загинал на 16 април 1945 година при ослободувањето на Будровци. Бил закопан на борбената позиција.

## Наводи


Категорија:Учесници во НОБ
Момчило Ивановски

**Момчило Андреев Ивановски** ( во  —  во ) — македонски партизан, борец за слобода на Македонија и учесник во НОВ.

## Животопис
Завршил основно училиште, а потоа изучил занает. Работел како столар. Подоцна се преселил и живеел во Скопје. По ослободувањето на Македонија стапил во составот на XV македонски корпус и учествувал во борбите за дефинитивното ослободување на цела Југославија. Во околината на Белград завршил тримесечна воено-политичка настава. Учествувал во сите борби во Срем и Хрватска. Во битките на приодите кон Загреб бил тешко ранет. По лечењето во партизанските болници, бил упатен на лечење во Тетово. Од последиците на раните, починал во 1945 година.

## Наводи


Категорија:Учесници во НОБ
Иванче Ивановски

**Иванче Ѓорѓиев Ивановски** ( во  —  во ) — македонски партизан, борец за слобода на Македонија и учесник во НОВ.

## Животопис
По завршувањето на гимназијата продолжил да студира. Како студент се поврзал со напредното движење и активно се ангажирал во заднинската работа. Бил вклучен во собирните акции за материјално помагање на партизаните. Кон крајот на 1944 година стапил во Четириесет и осмата дивизија. Во состав на истата заминал за Војводина. Таму ја совладал вештината во ракувањето со артилериското оружје. Благодарејќи на стручното усовршување и совесното извршување на поставените задачи, бил унапреден во поручник. По пробивот на Сремскиот фронт ги гонел со својата единица Германците и усташите и во почетокот на мај 1945 година, стигнал пред самиот Загреб. Таму бил тешко ранет и подлегнал на раните. Бил погребан на Мирогој.

## Наводи


Категорија:Учесници во НОБ
Оронгокоекоеа Па

**Оронгокоекоеа Па** ― ридско место сместено јужно од Те Куити, на пола пат од Таумарунуи, во регионот Кралска Земја во Нов Зеланд. Името го добило по долгоопашестата кукавица (коекоеа), која ја населува областа во текот на летните месеци. Оронгокоекоеа е место на древна ридска маорска тврдина Маори (па) што припаѓа на племето Нгати Матакоре од племенската област Нгати Манијапото. Потатау Те Фероферо (подоцна првиот маорски крал) и неговиот Уаикато иуи се повлекле тука и останале неколку години откако биле поразени од мускетно-вооружените Нгапухи предводени од Хонги Хика во битка кај Матакитаки (Пиронгија) во 1822 година. Синот на Те Фероферо, Тафијао, вториот маорски крал, е роден во Оронгокоекоеа околу 1825 година.

## Наводи

Категорија:Маорска историја
Категорија:Тврдини во Нов Зеланд
Лемвердер

**Лемвердер** () — општина во округот Везермарш, во сојузната покраина Долна Саксонија, Германија. Се наоѓа на левиот брег на реката Везер, околу 27 километри источно од Олденбург и 17 километри северозападно од Бремен.

## Географија
### Местоположба

Општината Лемвердер се наоѓа во јужниот дел на Везермарш на левата страна на Везер, спроти бременското место Фегезак. Денешната општина е дел од историската област Штединген.

### Соседни општини

Општината се граничи на северозапад со општината Берне, а на североисток и на исток со реката Везер. На југоисток се граничи со покраината Бремен, на југ со слободниот град Делменхорст, а на југозапад со општината Гандеркезе.

### Општински единици

Лемвердер се состои од следниве 19 единици:

## Стопанство

Бродските претпријатија „Лирсен“ и „Абекинг & Расмусен“ имаат бродоградилишта во Лемвердер, кои се насочени кон изградба на суперјахти.

## Познати луѓе
* Фридрих Лирсен (1851–1916) — бродоградежник
* Карл Рефер (1889–1942) — службеник во нацистичката партија

## Наводи

## Надворешни врски

Категорија:Везермарш
Категорија:Општини во Долна Саксонија
Јаде (река)

**Јаде** () — река во северниот дел на сојузната покраина Долна Саксонија, Германија. Завршува влевајќи се во плиткиот Јадски Залив на Северното Море, кој е наречен по неа.

## Надворешни врски

Категорија:Реки во Долна Саксонија
Пливање на Летните олимписки игри 2020

Натпреварувањата во пливање на Летните олимписки игри 2020 во Токио требало да се одржат од 25 јули до 6 август 2020 година во Олимпискиот центар за водни спортови. Женскиот маратон на отворени води на 10 километри требало да се одржи на 5 август, а трката за мажи требало да се случи 2 дена подоцна (7 август) во Одаиба. Сепак, поради пандемијата на КОВИД-19, игрите биле одложени за 2021 година. Сепак, нивното официјално име останало Летни олимписки игри 2020, а настаните во пливање добиле нови термини и ќе се одржат од 24 јули до 1 август 2021 година, додека маратонското пливање ќе биде на 4 и 5 август 2021 година.

Пливањето содржи рекордни, вкупно 37 дисциплини, (18 за секој пол и една мешана), со додавање на 800 метри слободен стил во машка конкуренција, 1500 метри слободен стил за жени и мешана штафета 4 × 100 м.

## Дисциплини
Пливањето на Олимписките игри во 2020 година ќе има вкупно 37 дисциплини, (18 за мажи и жени и една мешана), вклучително и два маратони на отворена вода од 10 км. Ова претставува мало зголемување во бројот на дисциплините, бидејќи на претходните игри биле застапени 34 дисциплини. Натпреварувањата ќе се одржат во следниве (сите настани во базенот се долги, а растојанијата се во метри освен ако не е поинаку наведено):

*Краул: 50, 100, 200, 400, 800, и 1,500;
*Грбно: 100 и 200;
*Градно: 100 и 200;
*Делфин: 100 и 200;
*Мешано: 200 и 400;
*Штафета: 4×100 слободно, 4×200 слободно; 4×100 мешано (мажи, жени, и мешано)
*Маратон: 10 километри

## Распоред


M = Утринска сесија, започнува во 10:30 месно време (01:30 UTC).
E = Вечерна сесија, започнува во 19:00 месно време (10:00 UTC).


## Освојувачи на медали
### Мажи

### Жени

### Мешано

## Наводи

Пливање на Летните олимписки игри 2020
Пливање
2020
Трка ОАЕ 2021

**Трка ОАЕ 2021** — 3. издание на велосипедската етапна трка Обединети Арапски Емирати, која се одржала помеѓу 21 и 27 февруари како прв настан во сезоната на Светската турнеја.

## Екипи

Бидејќи трката била додадена на Светската турнеја во 2019 година, сите UCI World Tour екипи биле поканети на трката, но не биле обврзани да учествуваат. Сепак, сите деветнаесет екипи настапиле на трката. Дополнително, една професионална континентална екипа се натпреварувала со што се заокружила главната група од 20 екипи. Секоја екипа имала седум возачи, освен  која имала шест, со што вкупно имало 139 возачи, од кои 125 завршиле.

## Рута

## Етапи
### Етапа 1

### Етапа 2

### Етапа 3

### Етапа 4

### Етапа 5

### Етапа 6

### Етапа 7

## Поредок
### Завршен пласман

## Пласмани

* На втората етапа, Давид Декер, кој бил втор во генералниот пласман, ја носел црвената маичка, бидејќи првопласираниот Матје ван дер Пул морал да се повлече од трката откако член на персоналот на екипата  се покажал позитивен на КОВИД-19. Декер, кој бил прв во пласманот за млад возач, првично требало да ја носи белата маичка, но таа наместо тоа била носена од третопласираниот Тадеј Погачар, бидејќи второпласираниот Жоао Алмеида ја носел зелената маичка како привремен предводник на бодовниот пласман, кој исто така бил предводен од Ван дер Пул.
* На етапите 2 и 3, Матија Катанео, кој бил втор во спринтерскиот пласман, ја носел црната маичка, бидејќи првопласираниот Жоао Алмеида ја носел зелената маичка.
* На етапите 3 и 4, Нилсон Паулес, кој бил трет во пласманот за млад возач, ја носел белата маичка, бидејќи првопласираниот Тадеј Погачар ја носел црвената маичка како предводник на генералниот пласман, додека второпласираниот Жоао Алмеида ја носел зелената маичка на третата етапа и црната маичка на четвртата етапа. Од истите причини, на четвртата етапа, Филипо Гана, кој бил трет во бодовниот пласман, ја носел зелената маичка.
* На етапите 5, 6 и 7, Жоао Алмеида, кој бил втор во пласманот за млад возач, ја носел белата маичка, бидејќи првопласираниот Тадеј Погачар ја носел црвената маичка како предводник на генералниот пласман. Од истата причина, на шестата етапа, Давид Декер, кој бил втор во бодовниот пласман, ја носел зелената маичка.

## Список на учесници

## Наводи

### Извори

* 

## Надворешни врски
* 
* 

Категорија:Трка ОАЕ
Категорија:Светска турнеја на UCI 2021
Категорија:Обединети Арапски Емирати во 2021 година
Јадски Залив

мини|десно|360п|<div style="text-align: center;">Карта која го покажува заливот во долниот средиштен дел</div>

**Јадски Залив** () ― залив на брегот на Северното Море во Германија. Во минатото бил познат и само како **Јаде**. Поради многу малиот внес на свежа вода, се смета за залив отколку за естуар.

## Ширење на морето

Јаде зафаќа површина од околу 180 км², кои главно настанале од плимни поплави во текот на  и  век. Од почетокот на  век, источно бил поврзан со естуарот на реката Везер. Некое време постоеле три постојани врски помеѓу реката и заливот. Првата од нив била затворена од насип во 1450 година, а последната во 1515 година. Меѓутоа, по еден век поголемиот дел од поплавените површини бил претворен во пасишта и обработлива површина.

На запад, Јаде се протега до Фризискиот Полуостров. Од почетокот на  век, бројни насипи биле изградени против плимни поплави за да се добијат обработливи површини.

## Пристаниште

Плимните текови го направиле врвот на Јадскиот Залив најдлабокиот природен канал близу германскиот брег на Северното Море. Во 1853 година, Кралството Прусија го купило западниот брег од Олденбург, со цел да го користи пристаништето како пруска поморска база, подоцна наречена Вилхелмсхафен. Во текот на Првата светска војна, германската флота била закотвена во Вилхелмсхафен во Јадскиот Залив. По Втората светска војна, Вилхелмсхафен станал главно германско пристаниште за увоз на нафта.

## Природа

Крајбрежјето на заливот е дел од германските национални паркови на Ваденското Море.

## Наводи

## Надворешни врски

Категорија:Заливи во Долна Саксонија
Јаде (општина)

**Јаде** () — општина во округот Везермарш, во сојузната покраина Долна Саксонија, Германија. Се наоѓа на истоимената река, околу 23 километри северно од Олденбург и 50 километри северозападно од Бремен.

## Географија
### Местоположба

Општината Јаде е најзападната општина во округот Везермарш. Се наоѓа 25 километри северно од Олденбург и околу 30 километри јужно од Вилхелмсхафен. Окружниот град Браке е оддалечен 20 километри. Се граничи 12 километри во должина со Јадскиот Залив. Малата река Вапел се влива кај Јаде во реката Јаде, која поминува низ општината и го носи нејзиното име.

### Соседни општини

Општината се граничи на север со Јадскиот Залив, на североисток со општината Штадланд и на југоисток со општината Овелгене. Обете општини припаѓаат на истиот округ како Јаде, округот Везермарш. На запад се граничи со општината Раштеде од округот Амерланд и на северозапад се граничи со градот Фарел во округот Фризија.

### Општински единици

Општината Јаде се состои од следниве места:

* Јадерберг (околу 3.200 жители)
* Швајбург (околу 750 жители)
* Јаде (околу 360 жители)
* Менцхаузен (околу 335 жители)
* Дикмансхаузен (околу 290 жители)

Административното седиште на општината е во Јаде.

Покрај овие места, постојат и имотите Ахтермер, Боленхаген, Јадераусендајх, Кројцмор, Нордершвајбург, Зеештет, Аугустхаузен, Ренелмор, Вапелерзил и Вапелергроден.

## Наводи

## Надворешни врски

Категорија:Везермарш
Категорија:Општини во Долна Саксонија
Елсфлет

**Елсфлет** () — мал град во округот Везермарш, во сојузната покраина Долна Саксонија, Германија. Се наоѓа на вливот на Хунте во Везер, на нејзиниот лев брег.

Градот по Норденхам и окружниот град Браке претставува трета најголема општина во Везермарш и едно од најстарите места во Долен Везер. Од 1814 до 1933 година, Елсфлет бил седиште на амт Елсфлет.

## Географија
### Местоположба

Елсфлет се наоѓа на Хунте, која се влива во Везер во самото градско подрачје. Градот Олденбург се наоѓа југозападно од Елсфлет. Југозападно од градот се наоѓа Бремен.

### Соседни општини

На север од градот се наоѓа општината Овелгене, а на североисток е окружниот град Браке. На исток се граничи со Везер, а на другиот брег на реката е општината Берне, додека на југ е општината Худе во округот Олденбург. На југозапад се граничи со градот Олденбург, додека на запад се граничи со општината Раштеде во округот Амерланд.

## Политика
### Градски совет

Градскиот совет се состои од 22 избрани членови, што одговара за градови со број на жители помеѓу 8.001 и 9.000 жители. Членовите се избираат на општи избори на секои пет години.

На последните општински избори на 11 септември 2016 година биле добиени следниве резултати:

### Градоначалник

На 11 септември 2016 година била избрана независната Бригите Фукс за градоначалник. Таа освоила 54,48 проценти од гласовите против двата соперника.

### Збратимени градови

Од 13 март 1999 до крајот на 2014 година постоело партнерство помеѓу градот Елсфлет и градот Марстал на данскиот остров Ере.

## Познати луѓе

* Фридрих Болте (1860-1940) — директор на Хамбуршката поморска школа
* Карл Шредер (1890-1966) — даночен консултант и политичар
* Ерих Цандер (1906-1985) — правник и политичар
* Хорст Карстен (р. 1936) — олимпиец

## Галерија


Податотека:Elsfleth Kirche733Turm & Westflügel v N.JPG|Градската црква
Податотека:ElsflethBahn.jpg|Железнички премин на пристаништето
Податотека:Elsfleth am Hafen.JPG|Пристаништето


## Наводи

## Надворешни врски

*  

Категорија:Везермарш
Регионален пат 29280

**Регионален пат 29280** (ознака: **Р29280**) — регионален пат во Македонија, со насока на движење север-југ. Има вкупна должина од 4,0 километри и само 1 исцртана делница. Патот се одвојува од регионалниот пат Р2246 и завршува во селото Могорче.

## Делници

Регионалниот пат 29280 според Јавното претпријатие за државни патишта има вкупно 1 делница.

## Поврзано
* Регионални патишта во Македонија

## Наводи

## Надворешни врски

Категорија:Регионални патишта во Македонија
Коста Јовановиќ

**Коста Бранко Јовановиќ** ( во  —  во ) — македонски партизан, борец за слобода на Македонија и Југославија, учесник во НОВ.

## Животопис
Потекнувал од сиромашно градско семејство. Откако го завршил основното училиште изучил занает и работел како механичар. По окупацијата на Македонија присилно бил протеран од родниот град. Соработувал и го помагал Народноослободителното движење. Во почетокот на септември 1944 година стапил во Втората косовска бригада, со која учествувал во борбите против Германците и балистите. На 19 септември 1944 година, храбро загинал во борбите против окупаторските сили.

## Наводи


Категорија:Учесници во НОБ
Никола Јовановски

**Никола Димов Јовановски** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од сиромашно селско семејство. Основно училиште завршил во селото, а потоа се занимавал со земјоделство. На 10 октомври 1944 година, во неговиот крај навлегле македонските ослободителни бригади. Тогаш стапил во Треттата македонска ударна бригада. Бил распореден во првата чета на првиот баталјон со кого учествувал во борбите против балистите во близина на неговото родно село, а особено на реката Треска. Се истакнал во борбите за ослободување на Велес и Скопје. По ослободувањето на Македонија заминал за Срем, каде учествувал во големиот пробив на Сремскиот фронт. Загинал во битките за ослободувањето на Врпоље, на 16 април 1945 година. Бил закопан кај Врпоље, на борбената позиција.

## Наводи


Категорија:Учесници во НОБ
Александар Јовановски

**Александар Ѓуров Јовановски** ( во  —  во ) — македонски партизан, борец за слобода на Македонија и учесник во НОВ.

## Животопис
Завршил основно училиште, а подоцна изучил занает. Како добар мајстор отворил свој кондураџиски дуќан. По ослободувањето на Скопје стапил во прославената Осма македонска ударна бригада. Во составот на истата го изминал патот од Скопје до северната граница на Југославија, учествувајќи во гонењето на непријателот сè до последниот германски војник од југословенската територија. По завршувањето на војната учествувал во ликвидирањето на заостанатите фашистички банди во разни краишта на нашата земја. Во таква акција за конечно уништување на една балистичка банда, храбро загинал во близина на Буковик, на 8 август 1945 година.

## Наводи

Категорија:Учесници во НОБ
Петко Јанчевски

**Петко Јанчевски** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од сиромашно селско семејство. Завршил основно училиште, а подоцна работел како рудар во Радуша. Бил познат како правичен и смел човек. Уште во 1942 година започнал организирано да работи против окупаторот. Истата година интензивно соработувал со партизаните на Шар Планина. Тој контакт го одржувал сè до смртта. Од партиската организација во Вратница добил задача да се пробие во соседното село Одри, населено со Македонци и Албанци. Како резултат на неговата активност, селото станало партизанска база. Во првата провала на 21 октомври 1943 година, по разбивањето на Шарпланинскиот одред, бил затворен од бугарскиот фашистички окупатор и одведен на стрелање во партизанската база. Непосредно пред стрелањето, ги бодрел другарите да не потклекнуваат пред непријателот. Пред да падне смртно погоден извикал на цел глас: „*Да живее КПЈ и слободата!“ *

## Поврзано
Партизани и селани стрелани после првата провала на Шарпланинскиот одред биле ѝ:

* Стефан Димовски
* Душан Крстевски
* Борис Николовски
* Веселин Илиевски
*Симче Настевски

## Наводи


Категорија:Жртви на Бугарската окупација на Македонија во Втората светска војна
Категорија:Учесници во НОБ